CELEX: 32007R1137
Language: sl
Date: 2007-10-01 00:00:00
Title: Uredba Komisije (ES) št. 1137/2007 z dne 1. oktobra 2007 o izdaji dovoljenja za Bacillus subtilis (O35) kot krmnega dodatka (Besedilo velja za EGP)

2.10.2007   
            
            
               SL
            
            
               Uradni list Evropske unije
            
            
               L 256/5
            
         
      UREDBA KOMISIJE (ES) št. 1137/2007
   z dne 1. oktobra 2007
   o izdaji dovoljenja za Bacillus subtilis (O35) kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takega dovoljenja.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za dovoljenje za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za pripravek Bacillus subtilis DSM 17299 (O35), ki spada v kategorijo dodatkov „zootehnični dodatki“, kot krmnega dodatka za piščance za pitanje.
            
         
               (4)
            
            
               Evropska agencija za varnost hrane („Agencija“) je v svojem mnenju z dne 17. oktobra 2006 navedla, da pripravek Bacillus subtilis DSM 17299 (O35) nima škodljivega vpliva na zdravje živali in ljudi ali na okolje (2). Poleg tega je ugotovila, da navedeni pripravek ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Agencija v mnenju priporoča ustrezne ukrepe za varnost uporabnikov. Ne upošteva pa potrebe po posebnih zahtevah v zvezi s poprodajnim nadzorom. To mnenje potrjuje tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. oktobra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Mnenje znanstvenega sveta za dodatke in izdelke ali snovi, ki se uporabljajo v živalski krmi, in znanstvenega sveta o gensko spremenjenih organizmih o varnosti in učinkovitosti mikrobiološkega proizvoda „O35“, pripravka Bacillus subtilis, kot krmnega dodatka za piščance za pitanje v skladu z Uredbo (ES) št. 1831/2003. Sprejeto 17. oktobra 2006. EFSA Journal [Bilten EFSA] (2006) 406, 1–11.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
                  (trgovsko ime)
               
               
                  Sestava, kemijska formula, opis, analizna metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  Kategorija zootehničnih dodatkov. Funkcionalna skupina: stabilizatorji mikroflore.
               
            
                  4b1821
               
               
                  Chr. Hansen A/S
               
               
                  
                     Bacillus subtilis DSM 17299
                  (O35)
               
               
                  
                               
                           
                           
                              Sestava dodatka:
                              pripravek Bacillus subtilis DSM 17299
                              z najnižjo vsebnostjo 1,6 ×109 CFU/g dodatka
                           
                        
                               
                           
                           
                              Lastnosti aktivne snovi:
                              koncentrat spor Bacillus subtilis DSM 17299
                           
                        
                               
                           
                           
                              Analizna metoda (1):
                              metoda štetja predhodno segretih vzorcev krme na razliti plošči z uporabo triptičnega soja agarja
                           
                        
               
                  piščanci za pitanje
               
               
                  —
               
               
                  8 × 108
                  
               
               
                  1,6 × 109
                  
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Uporaba je dovoljena v krmi, ki vsebuje dovoljene kokcidiostatike: diklazuril, halofuginon in robenidin.
                           
                        
               
                  22. oktober 2017
               
            
         (1)  Podrobnosti o analiznih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives